Muzium Budaya Borneo

Muzium Budaya Borneo iya nya sebengkah muzium ti bepalan ba Kuching, Sarawak, Malaysia. Muzium tu nyadi muzium pemadu besai di Malaysia lalu kedua pemadu besai di Asia Tenggara. Muzium tu mandangka artifak bekaul enggau sejarah sereta pesaka asal peranak menua Sarawak, sereta mega ke bukai ba pulau Borneo.

 Sejarah 
Muzium tu ari baruh projek Kampus Muzium Sarawak ti nyadi sebagi ari Atur Pemansang Malaysia Kesebelas. Projek nya digaga ba palan Dewan Tun Abdul Razak ke udah direrak.

Pengawa ngaga muzium tu udah diberi pemendar dalam taun 2014 lalu dikemujurka Cahya Mata Sarawak nengah anak kompeni iya, PPES Works (Sarawak) Sdn. Bhd. Semua iya, muzium nya beungkus RM323 juta ti ditanggung perintah negeri Sarawak. Penyampau tu dipechah ngagai RM308 juta ungkup pengawa ngaga enggau tambah RM15 juta ti diungkupka ungkup perengka guna digital ba dalam muzium tu.

Pengawa muka nya keterubah iya diperambu deka diatur ba taun 2020 tang laun ketegal pandemik COVID-19. Muzium tu dibuka ngagai mensia mayuh kena 9 Mac 2022.

 Arkitektur 
Langkar arkitektur nya ngambi inspirasyen ari motif kraf asal ari Sarawak enggau Begunan Aum Kaunsil Negeri Sarawak Baru ti bepalan besemak enggau endur nya.

 Penyanding 

Kategori:Begunan enggau struktur ba Kuching